Ditsem Nuus - Trump begin regering saamstel
Trump begin regering saamstel
Te midde van volgehoue betogings in verskeie Amerikaanse stede het Donald Trump begin om sy regering saam te stel vir wanneer hy op 20 Januarie 2017 formeel die 45ste president van die VSA word. Hy het as stafhoof van die Withuis vir Reince Priebus aangestel in 'n pos wat nie-amptelik beskou word as die eerste minister van die VSA. In hierdie pos word al die reëlings m.b.t. die Withuis as sentrum van mag beheer en selfs Amerikaane kabinetslede moet hierby inval. Priebus het voorheen gedien as hoof van die Republikeinse Nasionale Komitee.
Nog 'n aanstelling was dié van Steve Bannon as die hoofstrateeg en senior raadsgewer van Trump. Hy het in die pylvlak van die presidentsverkiesing die Trump-veldtog beplan en gelei. Sleutelkabinetsaanstellings word binnekort verwag.
Insiggewende videogrepe is beskikbaar waarop Donald Trump enersyds sy Christelike oriëntering verklaar en waarin hy ook die hande opgelê word deur 'n aantal Amerikaanse Christen pastore en geestelikes – vir toegang daartoe, volg hierdie skakel. Andersyds is daar 'n videogreep van aangewese vise-president Mike Pence waarin hy sy getuienis as wedergebore Christen lewer – volg hierdie skakel.